ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΝΟΕΜΒΡΙΟΣ 2002
Η ΣΑΡΑ ΣΜΙΘ ΑΓΝΟΕΙΤΑΙ
ΚΑΙ ΕΙΝΑΙ ΥΠΟ ΤΟΝ ΕΛΕΓΧΟ ΤΟΥ ΡΟΜΠΕΡΤ ΦΡΙΓΚΑΡΝΤ ΕΔΩ ΚΑΙ ΕΝΝΙΑ ΧΡΟΝΙΑ
Είναι σαν βελόνα στ' άχυρα.
Ελπίζεις να ξαναδείς τη Σάρα, αλλά δεν ξέρεις.
Είναι κάπου εκεί έξω.
ΑΓΓΛΙΑ
Ο μόνος άνθρωπος που ήξερε πού ήμουν ήταν ο Ρομπ.
Δεν είχα φίλους, συγγενείς,
λεφτά, ταυτότητα.
Αφήνεσαι να ακολουθείς οδηγίες μόνο.
ΣΑΡΑ ΣΜΙΘ
Χωρίς ελεύθερη βούληση.
Ο Ρομπ μού είπε ότι υπήρχε ακόμη κίνδυνος,
οπότε θα με πήγαινε σε ένα κρησφύγετο της ΜΙ5,
αλλά δεν έπρεπε να δω πού ήταν.
Μου είπε ότι έπρεπε να μείνω στο μπάνιο…
κι ότι δεν έπρεπε να βγάλω μιλιά, και θα με κλείδωνε εκεί.
Είχε μικρά παράθυρα ψηλά.
Είχε ίσα ίσα αρκετό χώρο για να ξαπλώνω στο πάτωμα δίπλα στην μπανιέρα.
Ήταν φυλακή.
Τα χάνεις όλα, στρώση στρώση.
Είχα κάψει κάθε γέφυρα με όσα άτομα αγαπούσα.
Αν είχα τρόπο να αυτοκτονήσω, θα το έκανα τότε.
Φανταστείτε τη μεγαλύτερη πείνα που έχετε νιώσει και πολλαπλασιάστε την.
Και τότε, μια μέρα, ήρθε ο Ρομπ στο μπάνιο.
Με ρώτησε αν ήθελα να γίνω κοπέλα του.
Βασικά ήθελε σεξ.
Λοιπόν, αν έχεις στερηθεί το φαγητό
και την ελευθερία
και οποιαδήποτε ελεύθερη βούληση,
η πιθανότητα, η παραμικρή ελπίδα ότι μπορεί να σου φερθούν καλύτερα,
αξίζει να προσπαθήσεις.
Τι μένει να χάσεις;
ΛΟΝΔΙΝΟ
Κανονικά, ένας άνθρωπος αφήνει ίχνη.
ΜΠΟΜΠ ΜΠΡΑΝΤΟΝ ΣΚΟΤΛΑΝΤ ΓΙΑΡΝΤ
Πάει σε γιατρό, έχει δουλειά, εισόδημα, λογαριασμούς.
Η Σάρα δεν άφηνε κανένα στοιχείο για το πού ήταν.
Δεν είχε κανένα ίχνος.
Ταυτόχρονα η Κιμ Άνταμς, Αμερικανή πολίτης,
σκόπευε να παντρευτεί τον Ρόμπερτ Φρίγκαρντ.
Και ξαφνικά έκοψε την επαφή με τους φίλους της
και κανείς δεν ήξερε πού ήταν η Κιμ.
Σκέφτηκα να αρχίσω να ηχογραφώ τις τηλεφωνικές συζητήσεις
ανάμεσα στον Φρίγκαρντ, την Κιμ και τους γονείς της.
ΦΙΝΙΞ
Στην αρχή ο Φρίγκαρντ δεν απαντούσε στις κλήσεις τους.
Τότε, όμως, σήκωσε το τηλέφωνο.
Εμπρός;
Γεια, Ρόμπερτ.
Γεια σου, Τζον. Τι κάνεις;
Μια χαρά είμαι. Εσύ;
Μόλις γύρισα, Τζον, από το Λονδίνο.
Ήμουν στο Λονδίνο για να διευθετήσω κάποια πράγματα.
Αυτά έχει η δουλειά με τη βρετανική κυβέρνηση.
Ναι.
Ο Ρόμπερτ Φρίγκαρντ τούς είπε
πως ήταν πράκτορας ασφάλειας της ΜΙ5
και πως σκόπευε να πάρει την Κιμ υπό την προστασία του
και να την εκπαιδεύσει ως κατάσκοπο.
Η Κιμ γράφτηκε σε σχολή κατασκόπων.
Είναι δύσκολη η εξέταση;
Πολύ δύσκολη, ναι.
Είναι ISO 9002,
που είναι…
Είναι δύσκολο να σου το εξηγήσω, αλλά είναι έλεγχος ποιότητας
στα βρετανικά πρότυπα, και όλα εξαρτώνται
από αυτή την εξέταση.
Δυστυχώς, η Κιμ δεν πέρασε την εξέταση.
Η Κιμ δεν απέτυχε μία φορά στην εξέταση, αλλά δύο φορές.
Νιώθω
ότι της ζήτησα πιο πολλά απ' όσα αντέχει.
Εφόσον απέτυχε δύο φορές,
πώς είναι βέβαιο πως θα περάσει την τρίτη;
Σε αυτό το σημείο
ο Φρίγκαρντ ρίχνει το δόλωμα.
Αυτό ετοίμαζε.
Το κακό με την εξέταση είναι
ότι πρέπει να πληρώσουμε για να ξαναδώσει.
Και είμαστε εντελώς, για να πω την αλήθεια…
Με συγχωρείς, την έχουμε γαμήσει απ' αυτήν την άποψη.
Ναι, αλλά πες μου πόσο θα κοστίσει η εξέταση.
Βασικά, 2.200 λίρες.
Αυτό είναι εντελώς παράλογο.
Τα ψέματα του Φρίγκαρντ
είναι τόσο εντελώς
εξωφρενικά
που είναι σχεδόν πιστευτά.
Και πήγα εκεί για να ζητήσω περισσότερο χρόνο,
γιατί αυτήν τη στιγμή δεν μπορώ να βρω καθόλου λεφτά.
Ο Φρίγκαρντ ισχυρίζεται ότι πληρώνει το μεγαλύτερο μέρος για τη σχολή της Κιμ.
Έχω δώσει προκαταβολή 61.000. Τόσα μπόρεσα να βρω.
Έδωσες προκαταβολή 61.000 λίρες;
-Αγγλίας. -Λίρες Αγγλίας.
Δεν έχω άλλα λεφτά. Έδωσα όσα είχα.
Αυτό το χρησιμοποιεί ως μέσο πίεσης για να δώσουν λεφτά οι γονείς της ΚΙμ.
Σε αυτό το σημείο
δίνω οδηγίες στους γονείς της Κιμ
να μην του δώσουν λεφτά.
Εντάξει, καταλαβαίνω. Προσπαθώ να βρω άκρη εδώ.
Αλλά…
Τζον, δεν νομίζω πως έχουμε χρόνο.
Αν δεν κάνουμε αίτηση για την εξέταση
μέχρι την Τρίτη,
δεν γίνεται να εξεταστεί ξανά.
Πρέπει να καταλάβεις, δεν σου ζητάω
να πληρώσεις γι' αυτό ή να βοηθήσεις.
Απλώς σου λέω, με το χέρι στην καρδιά,
ότι μίλησα με την τράπεζα
και έβγαλα ό,τι λεφτά είχα και δεν είχα.
Εκείνες οι 61.000 ήταν όλα όσα…
-Ναι. -…είχα.
Έχε υπόψη σου ένα πράγμα.
Αν θες να βοηθήσεις, που θα είναι προς τιμή σου,
έχε υπόψη σου ότι έχουμε μέχρι την Τρίτη
να κανονίσουμε την εξέταση.
Εντάξει.
Και, ξέρεις, αυτό…
Ναι, είναι σύντομα.
Δεν γίνεται να…
Ναι.
Δεν θα εξεταστεί αν δεν πληρώσουμε.
Ο Φρίγκαρντ γινόταν όλο και πιο απεγνωσμένος,
και η απόγνωσή του εκφραζόταν μέσω της Κιμ.
-Χαρούμενη Ημέρα της Μητέρας. -Σ' ευχαριστώ.
-Τι κάνεις; -Καλά είμαι. Εσύ;
Ήταν χάλια η βδομάδα.
Γιατί;
Απέτυχα πάλι στην εξέταση.
Πλάκα μου κάνεις.
Τα πράγματα γίνονται λίγο πιο ανησυχητικά.
Η Κιμ είναι ταραγμένη.
Ο Ρόμπερτ είναι εξοργισμένος για την εξέταση.
Υπήρχαν μικρά λάθη σε ό,τι έλεγε.
Κάποια από τα λόγια της φαίνονταν…
γραμμένα.
Αν αποτύχω πάλι, θα πρέπει να πληρώσουμε την εκπαίδευση,
και είναι χιλιάδες.
Και τότε η ιστορία άλλαξε.
Τώρα χρειαζόταν λεφτά
για επισκευές στο αυτοκίνητό της,
και είπε στη μητέρα της
πως ο μηχανικός πήρε το διαβατήριό της.
Δεν μπορεί.
Δεν πήρες την αστυνομία;
Έχουν έναν ηλίθιο νόμο στη Γαλλία.
Έτσι, πρέπει κάπως να βρω
1.700 δολάρια
για να πάρω το διαβατήριό μου.
Πάρε την πρεσβεία των ΗΠΑ.
Δεν θα κάνουν τίποτα.
Θα κάνουν, γι' αυτό είναι εκεί.
Για να βοηθούν Αμερικανούς όταν έχουν πρόβλημα.
Η κατάσταση γίνεται πιο εκρηκτική γι' αυτήν, πιο επικίνδυνη.
Η εικόνα που έδιναν οι συζητήσεις
ήταν πως οι δυο τους ήταν στην Ευρώπη.
Επίσης, η Σάρα αγνοούνταν ακόμη.
Έπρεπε να βρεθεί.
Ο Φρίγκαρντ ήταν καταζητούμενος.
ΚΑΤΑΖΗΤΟΥΜΕΝΟΣ
Με κάποιον τρόπο, όμως, ταξίδευε από χώρα σε χώρα απαρατήρητος.
Μπορεί να παρουσίαζε ψεύτικα έγγραφα.
Δεν ξέραμε.
Παρακολουθούσαμε τραπεζικούς λογαριασμούς και βλέπαμε πού ξόδευε λεφτά.
Γερμανία, Αυστρία, Γαλλία και Ηνωμένο Βασίλειο.
Ο Φρίγκαρντ και η Κιμ πήγαιναν από πόλη σε πόλη, από χώρα σε χώρα.
Έμεναν σε κάθε μέρος μόνο μια δυο νύχτες.
Ήταν προφανές ότι ο Φρίγκαρντ ήθελε να την έχει εν κινήσει
για να μην τους βρει η αστυνομία.
Αν ήταν σε μια πόλη, δεν έβγαζε λεφτά απ' την τράπεζα.
Πήγαινε σε άλλη πόλη.
Είχαν ψευδώνυμα,
δεν υπέγραφαν με το αληθινό τους όνομα.
Δεν βρίσκαμε την Κιμ και τον Φρίγκαρντ,
οπότε ήταν ώρα να τους φέρουμε σ' εμάς.
Στήσαμε ένα σχέδιο για κατ' ιδίαν συνάντηση
με την πρόφαση να τους δώσουν 10.000 δολάρια.
Αλλά ήταν παγίδα.
Η μητέρα της Κιμ, η Ανν, θα πήγαινε στο Λονδίνο
και θα τους συναντούσε στο αεροδρόμιο.
Το σχέδιο ήταν να συλλάβουμε τον Φρίγκαρντ και να σώσουμε την Κιμ.
Για να βρούμε τη Σάρα έπρεπε να βρούμε τον Φρίγκαρντ.
Ποιος ξέρει πόσα άλλα θύματα είχε.
Ο καρχαρίας έφαγε το δόλωμα και συμφώνησαν να επιστρέψουν στο Λονδίνο.
Ωραία, αυτό είναι πολύ…
καλό, επειδή… Θα γελάσεις.
Καταρχάς, όταν σε δω, γίνεται να σε αγκαλιάσω;
Έχουν γίνει πολλά άσχημα πράγματα από τότε που σε είδα
και θέλω να σ' αγκαλιάσω.
Θα το αντέξω.
"Να σ' αγκαλιάσω";
Ανατριχιάζω.
Εκείνη τη στιγμή
ο Φρίγκαρντ πετάει κάτι αναπάντεχο.
Δεν έχω ξαναπάει στο Χίθροου.
-Ναι. -Ποιος…
Ποιος θα έρθει να με βρει, και πού;
Δεν ξέρω αν θα έρθει να σε βρει η Κιμ
ή εγώ, ή αν θα έρθει
ένας κοινός μας φίλος, αλλά…
Κοινός φίλος;
Ε, ναι, ξέρεις, κάποιος που να…
Αν η Κιμ ή εγώ δεν μπορέσουμε να έρθουμε…
Για πες,
θα βγεις στο τέρμιναλ 3 ή 4 στο Χίθροου;
Τι πράγμα;
Ήταν ανησυχητικό.
Αν ήταν να πάει ένας κοινός φίλος,
πού ήταν η Κιμ;
Ήταν ασφαλής;
Πλέον, όμως, είχαμε οργανώσει αυτό το σχέδιο
και έπρεπε να το κάνουμε.
ΧΙΘΡΟΟΥ
23 ΜΑΪΟΥ 2003
Η μητέρα της Κιμ πέταξε στο Λονδίνο.
Ήταν αγχωμένη, και ήταν κατανοητό.
Αλλά ήμασταν βέβαιοι πως μπορούσε να το κάνει.
Τη μέρα της επιχείρησης είχαμε δύο ομάδες.
Εγώ ήμουν σε περιπολικό με τον επικεφαλής της παρακολούθησης.
Εγώ ήμουν σε ένα αυτοκίνητο.
Άκουγα ό,τι γινόταν από τον ασύρματο.
Η αστυνομία είχε καμιά δεκαριά αστυνομικούς
να ακολουθούν τη μητέρα της Κιμ στο τέρμιναλ.
Υπήρχαν κι άλλοι αστυνομικοί σε αμάξια.
Και καμιά δεκαριά αστυνομικοί ακόμη
με πολιτικά ρούχα
να παρακολουθούν το Starbucks
όπου ο Φρίγκαρντ θα συναντούσε τη μητέρα της Κιμ.
Το σχέδιο ήταν να μπει στις αφίξεις η μητέρα της Κιμ
και να είναι εκεί η Κιμ και ο Φρίγκαρντ.
Τότε, η ομάδα σύλληψης θα συνελάμβανε τον Φρίγκαρντ και θα έπαιρνε την Κιμ.
Αλλά το σχέδιο πήγε λίγο…
στραβά.
Η μαμά της Κιμ περίμενε στον χώρο αποσκευών.
Άκουσα στον ασύρματο πως η Ανν περνούσε το τέρμιναλ
με άλλους επιβάτες που είχαν έρθει από το Φίνιξ.
Αστυνομικοί ήταν στο Starbucks και προσπαθούσαν να βρουν τον Φρίγκαρντ.
Μπορεί να κρυβόταν,
και να παρακολουθούσε μήπως η Ανν ήταν με κάποιον, όπως με αστυνομικούς.
Όλοι οι άλλοι επιβάτες της πτήσης
περνούσαν από τον χώρο αφίξεων.
Κανένα ίχνος του Φρίγκαρντ.
Έπρεπε να αποφασίσω αν θα της πω να περάσει.
Η απάντηση ήταν ναι.
Όλοι ήταν στις θέσεις τους. Έτοιμοι.
Έπρεπε να γίνει.
Η Ανν όλο και πλησιάζει στο Starbucks,
και πουθενά ο Φρίγκαρντ.
Ανησυχούσαμε πολύ μήπως δεν θα ερχόταν.
Μια από τις ομάδες παρακολούθησης είπε
πως ήταν ένας τύπος που φερόταν περίεργα και ύποπτα
στον χώρο αφίξεων.
Κοίταζε αντανακλάσεις σε βιτρίνες καταστημάτων.
Φαινόταν πως ένιωθε ευάλωτος.
Αυτός αναγνωρίστηκε ως ο Φρίγκαρντ.
Βλέπουμε τον Φρίγκαρντ αλλά είναι προφανές πως η Κιμ δεν είναι μαζί του.
Πού είναι η Κιμ;
Τότε συναντιούνται η μητέρα της Κιμ και ο Φρίγκαρντ.
Και, ξαφνικά,
η μητέρα της Κιμ φεύγει από τον Φρίγκαρντ.
Αυτό δεν ήταν στο σχέδιο.
Περπατούσε προς την τουαλέτα.
Μήπως φοβήθηκε;
Δεν ξέραμε.
Μου τηλεφώνησε από την τουαλέτα.
Ήταν ολοφάνερα ταραγμένη.
Δεν θα έκανε αυτό που της είχαμε πει.
Άρχισε να μην αντέχει την κατάσταση.
Ο Φρίγκαρντ τής είπε πως η Κιμ ήταν στο πάρκινγκ,
στο επάνω επίπεδο, και περίμενε στο αυτοκίνητο.
Δεν ήξερα αν ήταν αλήθεια,
αλλά το σχεδιάζαμε μήνες
και η μαμά της Κιμ έκανε τα δικά της.
Όσο περνάει η ώρα χωρίς εκείνος να βλέπει τη μαμά της Κιμ,
μπορεί να γίνεται όλο και πιο καχύποπτος.
Μπορεί να το σκάσει.
Την ηρέμησα. Της είπα να πάει μαζί του.
Τότε, η μητέρα της Κιμ βγαίνει από την τουαλέτα
και πάει στον Φρίγκαρντ.
Έφυγαν από το τέρμιναλ
και πήγαιναν κατευθείαν προς το πάρκινγκ.
Αλλά ακόμα δεν ήμασταν σίγουροι αν ήταν εκεί η Κιμ.
Μετέφερα την ομάδα σύλληψης στο πάρκινγκ.
Μείνετε στις θέσεις σας.
Η ομάδα παρακολούθησης είπε ότι μια γυναίκα ήταν μέσα σε ένα αυτοκίνητο.
Άκουσα τον Μπομπ να φωνάζει στον ασύρματο…
Εμπρός!
Έβαλαν χειροπέδες στον Φρίγκαρντ.
Ένας άλλος αστυνομικός βοήθησε την Κιμ να βγει από το αμάξι.
Πρώτη φορά έβλεπα την Κιμ Άνταμς μετά από τόσες βδομάδες,
και φαινόταν αναστατωμένη.
Φαινόταν μπερδεμένη.
Δεν ξέρω αν κατάλαβε ποιοι είμαστε. Αλλά είδε τη μητέρα της.
Καθώς απομάκρυναν τον Φρίγκαρντ,
εκείνος γύρισε και φώναξε στην Κιμ "Σ' αγαπάω".
Μετά από έρευνα και σχεδιασμό μηνών, τον είχαμε υπό κράτηση.
ΜΗΤΡΟΠΟΛΙΤΙΚΗ ΑΣΤΥΝΟΜΙΑ
ΑΣΤΥΝΟΜΙΚΟ ΤΜΗΜΑ ΤΣΑΡΙΝΓΚ ΚΡΟΣ
Ετοιμαζόμουν μέρες για την ανάκριση.
ΑΠΑΓΩΓΗ / ΠΑΡΑΝΟΜΗ ΚΡΑΤΗΣΗ / ΕΞΑΠΑΤΗΣΗ
Ήξερα όλα τα στοιχεία εναντίον του.
Για ποια κρατική υπηρεσία δουλεύεις;
Ουδέν σχόλιο.
Η Κίμπερλι Άνταμς είπε στους γονείς της
ότι θα πήγαινε σε σχολή κατασκόπων.
Τι είναι αυτό;
Ουδέν σχόλιο.
Γιατί απέτυχε στις εξετάσεις;
Ουδέν σχόλιο.
Γι' αυτό ζήτησες από τον κύριο Άνταμς να σου δώσει 60.000… δολάρια ή λίρες ήταν;
Ουδέν σχόλιο.
Ο Φρίγκαρντ πίστευε πως αν δεν απαντούσε, θα αποφυλακιζόταν με εγγύηση.
ΑΠΑΓΩΓΗ / ΠΑΡΑΝΟΜΗ ΚΡΑΤΗΣΗ
Η σημερινή ανάκρισή μου είναι φάρσα,
σκουπίδια, ανοησίες, βλακείες.
Πιστεύετε στ' αλήθεια
πως σε ηλικία 21 ετών και μισό
θα μπορούσα να κάνω αυτά που νομίζετε πως έκανα;
Η αστυνομία ρώτησε τι απέγινε η Σάρα Σμιθ,
που αγνοούνταν 10 χρόνια.
Αρνήθηκε να μας πει πού ήταν η Σάρα.
Στον σωματικό έλεγχο
βρέθηκε πάνω του ένα χαρτί
με ένα τηλέφωνο και το όνομα Ρόνι,
και κλειδιά από το ξενοδοχείο Μπάφαλο στις Γαλλικές Άλπεις.
Αυτό μου θύμισε κάτι, γιατί ήξερα ότι είχαν γίνει κλήσεις
από αυτό το ξενοδοχείο, τις είχε εντοπίσει το FBI.
Πήγαμε στις Γαλλικές Άλπεις.
Το δωμάτιο ήταν γεμάτο.
Επώνυμα αντρικά παπούτσια,
ακριβά ρολόγια.
Βρήκαν και μια κλειδωμένη βαλίτσα.
Στην κλειδωμένη βαλίτσα,
η Σκότλαντ Γιαρντ βρήκε διαβατήρια, γράμματα,
πιστωτικές κάρτες, διπλώματα οδήγησης,
που ανήκαν σε άλλες γυναίκες.
ΕΛΙΖΑΜΠΕΘ ΡΙΤΣΑΡΝΤΣΟΝ ΛΕΣΛΙ ΓΚΑΡΝΤΕΝΕΡ
Υπήρχε ολόκληρος θησαυρός στοιχείων.
Το πρώτο που σκεφτήκαμε ήταν πως υπήρχαν κι άλλες γυναίκες
που ίσως χρειάζονταν να τις σώσουμε.
Ανάμεσα στα χαρτιά ήταν έγγραφα κάποιας Ρενάτας Κίστερ.
ΡΕΝΑΤΑ ΚΙΣΤΕΡ ΛΟΝΔΙΝΟ
ΡΟΝΙ
Κάναμε τη σύνδεση
και καταλήξαμε πως η Ρενάτα ήταν πιθανότατα η Ρόνι,
το όνομα στο χαρτί με τον αριθμό τηλεφώνου.
Μια μέρα μου τηλεφώνησε η Σκότλαντ Γιαρντ.
Ο Μπομπ με ρώτησε αν ήξερα κάποιον Ρομπ Φρίγκαρντ.
ΡΟΜΠΕΡΤ ΦΡΙΓΚΑΡΝΤ
Η καρδιά μου χτυπούσε δυνατά.
Ο Ρόμπερτ μού είχε δώσει εντολή,
αν επικοινωνούσε κανείς μαζί μου και ανέφερε το όνομά του,
να αρνηθώ ότι είχαμε επαφή.
Προσπαθήσαμε να την ενθαρρύνουμε να έρθει στο τμήμα,
αλλά ήταν πολύ διστακτική.
Είπε "Πώς εξηγείς ότι έχουμε τα έγγραφά σου,
το διαβατήριο, την ταυτότητά σου;"
Συμφώνησε να έρθει.
ΝΕΑ ΣΚΟΤΛΑΝΤ ΓΙΑΡΝΤ
Στο τμήμα, εξήγησα ότι γνώρισα τον Ρόμπερτ Φρίγκαρντ
σε έκθεση αυτοκινήτων το 2000.
Με έπεισε να αγοράσω καινούργιο αμάξι.
Ο Ρόμπερτ μού είπε πως η αληθινή του δουλειά ήταν κατάσκοπος.
Σε τρία χρόνια μου πήρε περίπου 20.000 λίρες.
Ο Ρομπ υποσχέθηκε να μου τα επιστρέψει αλλά εξαφανίστηκε.
Και τότε, μια μέρα, χτυπάει το τηλέφωνο και είναι ο Ρομπ,
και είπε ότι έχει μια φίλη
που πρέπει να μείνει σε ασφαλές μέρος.
Κατάφερε να με πείσει ότι εκείνη θα με βοηθάει στο σπίτι.
Έτσι, συμφώνησα να έρθει να μείνει μαζί μου η γυναίκα.
Η Ρενάτα είπε πως ο Φρίγκαρντ έφερε μια γυναίκα στο σπίτι της,
η οποία δούλευε ως καθαρίστριά της.
Είπε πως την έλεγαν Κάρι.
ΚΑΡΙ;
Όταν ήρθε η Κάρι, δεν ήξερα τίποτα γι' αυτήν.
Δεν είχε ταυτότητα.
Αν με έβλεπε με κάμερα, απέφευγε να βγει φωτογραφία.
Ήταν παράξενο.
Αλλά κατάφερα να τη βγάλω μία φωτογραφία.
Όταν η Ρενάτα μας έδειξε τη φωτογραφία της Κάρι,
φαινόταν λίγο το πρόσωπο, αλλά όχι πολύ καθαρά.
Αλλά τα χρώματά της, το ύψος, η ηλικία,
όλα φαίνονταν σαν να ήταν η Σάρα.
Αλλά δεν ήμασταν 100% σίγουροι.
Η ΣΑΡΑ ΣΜΙΘ ΑΓΝΟΟΥΝΤΑΝ 10 ΧΡΟΝΙΑ
Δεν τα παρατάς ποτέ.
Περιμένεις, ελπίζεις να υπάρξει ένα στοιχείο,
αλλά δεν τα παρατάς.
Έπρεπε να μιλήσουμε στην Κάρι.
Σκεφτήκαμε πως δεν θα μας άνοιγε, οπότε είπαμε στη Ρενάτα να της τηλεφωνήσει.
Είπα "Γεια σου, Κάρι. Κλειδώθηκα έξω.
Ανοίγεις, να μου δώσεις τα κλειδιά;"
Η καρδιά μου χτυπούσε σαν τρελή.
Είναι πολύ αγχωτικό να λες ψέματα σε κάποιον.
Η πίεση ήταν μεγάλη.
Ό,τι κι αν γίνει, πρέπει να είμαι έτοιμος.
Δεν ήξερα αν θα την έστελνα φυλακή ή αν θα την έσωζα.
Δεν ήξερα τι θα γινόταν τα επόμενα δευτερόλεπτα.
Αποφάσισα να πω μόνο τις λέξεις "Γεια σου, Σάρα".
Δεν ήμουν η Σάρα επί πολλά χρόνια.
Ήμουν ένα σωρό άλλα ονόματα, αλλά όχι Σάρα.
Είχα προγραμματιστεί να βρίσκω δικαιολογίες και να φεύγω.
Μόνο επειδή ήταν εκεί η Ρενάτα βρήκα δύναμη να μείνω.
Την κατέκλυσα με στοιχεία για το ότι ήταν όλο ένα ψέμα,
ότι εκείνος δεν ήταν κατάσκοπος
και ότι όλο αυτό δεν ήταν αλήθεια εξαρχής
και έπρεπε να έρθει μαζί μου.
Καταιγισμός πληροφοριών.
Όλο το σύμπαν μου ήρθε τα πάνω κάτω, έχασα τη γη από τα πόδια μου.
Χαράμισες τα πάντα για το τίποτα.
Θα αποδείξεις ότι είσαι στην ΜΙ5;
Έπρεπε να κάνουμε ό,τι μας έλεγε.
Νομίζω πως μόνο όταν με πήγαν τελικά στο αστυνομικό τμήμα
και μου έδειξαν τι είχε κάνει ο Ρομπ
και πόσα άλλα άτομα εμπλέκονταν,
μπόρεσα να διανοηθώ πως ήταν αλήθεια όσα έλεγαν.
Και συνειδητοποίησα πως πέταξα τη σταδιοδρομία μου,
την οικογένειά μου, τους φίλους μου,
χωρίς λόγο.
Δεν υπάρχουν λόγια
να περιγράψω
πόσο συντετριμμένη ένιωσα.
Και μετά τηλεφώνησαν στην οικογένειά μου.
Ανησυχούσα μήπως δεν με ήθελαν ή δεν θα με συγχωρούσαν.
Αυτά που πέρασαν εξαιτίας μου ήταν…
απαράδεκτα, ασυγχώρητα.
Και χάρηκαν.
Ο αδερφός μου ήρθε και με πήρε από το τμήμα.
Δεν το πίστευα ότι ήρθε
και ότι με ήθελαν ακόμα.
Καθώς μπήκε μέσα,
φαινόταν χάλια.
Όλη…
η αυτοπεποίθησή της είχε χαθεί.
Φορούσε ό,τι είχε.
Είχε μια τσάντα
με ένα μουχλιασμένο κομμάτι ψωμί μέσα
και σχεδόν τίποτα άλλο.
Μετά απ' όσα είχαν περάσει εξαιτίας μου, με ήθελαν ακόμη μαζί τους.
Δεν γίνεται να θυμώσεις. Είναι μέλος της οικογένειας.
Είναι…
αίμα σου.
Και ήταν…
ανακούφιση μετά από 10 χρόνια
που φτάσαμε επιτέλους στο τέλος.
ΣΑΡΑ ΣΜΙΘ ΤΖΟΝ ΑΤΚΙΝΣΟΝ
Οι περαιτέρω έρευνες
αποκάλυψαν πως ο Ρόμπερτ Φρίγκαρντ είχε πολλά ακόμη θύματα.
Την Ελίζαμπεθ Ρίτσαρντσον την άφηνε να λιμοκτονεί και να ζει στον δρόμο.
Η Λέσλι Γκάρντνερ ήταν μαζί του έξι χρόνια περιστασιακά
και της έπαιρνε λεφτά.
Και στο ξενοδοχείο Μπάφαλο υπήρχαν τα πράγματα μιας Βραζιλιάνας,
την οποία δεν βρήκαμε.
Η Μαρία Χέντι. Ήταν μαζί εννιά χρόνια.
Είχε δυο παιδιά μαζί του.
Την κακοποιούσε και ήταν βίαιος.
Τη χτυπούσε. Τη χτύπησε τόσο δυνατά που της έσπασε τα δόντια.
Είναι πιθανό να υπάρχουν κι άλλες γυναίκες
και να μην το μάθαμε ποτέ.
ΤΟΝ ΙΟΥΝΙΟ ΤΟΥ 2005 Ο ΡΟΜΠΕΡΤ ΦΡΙΓΚΑΡΝΤ ΔΙΚΑΖΕΤΑΙ
ΓΙΑ ΑΠΑΓΩΓΗ, ΚΛΟΠΗ ΚΑΙ ΕΞΑΠΑΤΗΣΗ
Ο Φρίγκαρντ αρνείται τις κατηγορίες για απαγωγή, επίθεση και κλοπή.
Τα φερόμενα ως θύματα θα καταθέσουν τις επόμενες βδομάδες.
Ανησυχούσα που θα κατέθετα,
αλλά θα έκανα ό,τι μπορούσα για να μην το κάνει σε καμία άλλη αυτό.
ΔΙΚΑΣΤΗΡΙΟ
Από τις ερωτήσεις του συνηγόρου του…
ΤΖΟΝ ΑΤΚΙΝΣΟΝ
…φάνηκε ότι προσπαθούσε να ρίξει την ευθύνη σ' εμένα.
Πάντα παραποιούσε την αλήθεια.
Κρατιόμασταν όταν ακούγαμε την ετυμηγορία.
Ένας απατεώνας που έκανε τον κατάσκοπο
για να κλέψει σχεδόν ένα εκατομμύριο λίρες, φυλακίστηκε ισόβια.
Ο δικαστής είπε πως ο 34χρονος Ρόμπερτ Χέντι-Φρίγκαρντ
με τη γοητεία του οδηγούσε τα θύματά του στην απόγνωση.
ΣΤΙΣ 6 ΣΕΠΤΕΜΒΡΙΟΥ 2005
Ο ΡΟΜΠΕΡΤ ΦΡΙΓΚΑΡΝΤ ΚΑΤΑΔΙΚΑΖΕΤΑΙ ΣΕ ΙΣΟΒΙΑ ΚΑΘΕΙΡΞΗ
Όλοι μας νιώσαμε πως το δικαστικό σύστημα λειτούργησε.
ΡΕΝΑΤΑ - ΜΑΡΙΑ - ΣΑΡΑ - ΚΙΜ
Πήγαμε να πιούμε ποτό όλες μαζί
και γιορτάσαμε το ότι τον έκλεισαν μέσα.
Κατέστρεψε τη ζωή μου και τη ζωή πολλών άλλων
και έπαθε ό,τι του αξίζει.
ΔΙΚΑΣΤΗΡΙΟ
Ένιωθα πως αυτό δεν θα καθόριζε τι άνθρωπος είμαι
ή τι θα είμαι στην υπόλοιπη ζωή μου.
Η οικογένειά μου δεν πλήρωσε σχεδόν μισό εκατομμύριο
για να ζήσω δυστυχισμένος.
Εφόσον παρίστανε τον κατάσκοπο, μπορούσε να ελέγχει τους άλλους.
Δεν ήταν κατάσκοπος. Ήταν θλιβερός, άκαρδος άνθρωπος.
Αλλά τότε η υπόθεση πήγε στο εφετείο.
ΤΟΝ ΑΠΡΙΛΙΟ ΤΟΥ 2007 Ο ΦΡΙΓΚΑΡΝΤ ΚΑΝΕΙ ΕΦΕΣΗ ΤΗΣ ΚΑΤΑΔΙΚΗΣ ΤΟΥ
Οι δικηγόροι του είπαν στον δικαστή
πως δεν έγινε απαγωγή των θυμάτων του.
Μπορούσαν να φύγουν όποτε ήθελαν.
Το εφετείο είπε πως για να είναι απαγωγή με εξαπάτηση,
έπρεπε να υπάρχει παράνομη κράτηση.
Αναιρέθηκαν οι καταδίκες για απαγωγή.
Ακυρώθηκε επίσης η ισόβια κάθειρξη.
Επειδή ο Φρίγκαρντ τις παγίδευε ψυχολογικά
και όχι σωματικά,
η ετυμηγορία ήταν πως δεν ήταν ένοχος γι' αυτό.
ΤΟΝ ΜΑΪΟ ΤΟΥ 2009 Ο ΦΡΙΓΚΑΡΝΤ ΑΠΟΦΥΛΑΚΙΖΕΤΑΙ
Από μια τυπικούρα, αποφυλακίστηκε,
που είναι παρωδία δικαιοσύνης.
Είναι παράλογο κάποιος τόσο εξόφθαλμα ένοχος
να αφεθεί ελεύθερος.
Πήρε το μάθημά του;
Ο Φρίγκαρντ δεν είχε μονοδιάστατο μυαλό.
Έλεγχε τα θύματά του μέσω εξαναγκασμού.
Είναι ψυχοπαθής.
Ξέρει μόνο έναν τρόπο να ζει,
λέγοντας ψέματα και εξαπατώντας,
κακοποιώντας τους άλλους και παίρνοντας λεφτά.
Φοβόμουν πραγματικά πως θα το ξανάκανε αυτό.
Η μαμά είναι ακόμα με τον Ρόμπερτ.
Η αστυνομία μίλησε στη μαμά και τους είπε πως ήξερε ποιος ήταν.
ΣΟΦΙ ΚΛΙΦΤΟΝ
Ίσως είναι χαρούμενη,
αλλά μου έστειλαν μηνύματα κάποιοι φίλοι της μαμάς.
Ρωτούσαν αν είναι καλά.
Ένας φίλος συγκεκριμένα ανησυχούσε πολύ.
Είπε ότι η μαμά είχε επικοινωνήσει μαζί του και του ζήτησε χρήματα.
Σχεδόν απελπισμένη.
Ο φίλος απάντησε πως δεν θα της δώσει χρήματα.
Αν είχε πρόβλημα, θα πήγαινε να την πάρει,
θα τη βοηθούσε να ξεφύγει από οτιδήποτε.
Η μαμά έκοψε την επαφή μαζί του.
Δεν ξέρω τι να κάνω.
Θέλαμε μόνο να είναι ασφαλής και χαρούμενη η μαμά μας.
ΣΕΠΤΕΜΒΡΙΟΣ 2020
Είμαι ο πρώην σύζυγος, αλλά όχι και πρώην πατέρας των παιδιών.
Εγώ κοιτάζω τα παιδιά μου και τα βλέπω χωρίς μαμά.
Αν δεν παλέψω εγώ για τη Σάντρα, ποιος θα το κάνει;
ΜΑΡΚ ΚΛΙΦΤΟΝ
Δεν έχει αδέρφια, οι γονείς της έχουν πεθάνει και οι δύο.
Νομίζω πως είναι δική μου ευθύνη.
Ίσως μπορείτε να με βοηθήσετε. Με λένε Μαρκ Κλίφτον
και η πρώην γυναίκα μου αγνοείται εδώ και χρόνια
με έναν επικίνδυνο απατεώνα, όπως έμαθα.
Ανησυχώ για την ασφάλειά της,
τώρα που ξέρω ποιος είναι και τι μπορεί να κάνει.
Ίσως στη βόρεια Αγγλία, αλλά δεν ξέρω περισσότερα.
Μίλησα με εταιρεία ιδιωτικών ερευνών.
Κατάφεραν να εντοπίσουν το κινητό τους,
απ' το οποίο καλούσαν μια στο τόσο, μια φορά τον χρόνο, τα παιδιά.
Έχει εντοπιστεί δύο φορές σε ένα γαλλικό δίκτυο.
Είμαι σίγουρος πως η Σάντρα και ο Φρίγκαρντ ήταν στη Γαλλία,
αλλά δεν ξέρω πού.
Έχω κάνει κι εγώ έρευνα.
Τώρα κοιτάζω μερικές φωτογραφίες
με τον Φρίγκαρντ να παρουσιάζει σκύλους μπιγκλ.
Πιστεύω πως ο Φρίγκαρντ εμπλέκεται σε αγοραπωλησίες
σκύλων ράτσας.
Είναι μικρός κόσμος, και σ' εκείνη την κοινότητα γνωρίζονται όλοι.
Ήρθα σε επαφή με ένα άτομο που ανησυχεί για τη Σάντρα
και έχει πρόσφατες πληροφορίες.
Δεν θέλει να εμφανιστεί στην κάμερα ή να φανεί το πρόσωπό του…
αλλά θα με συναντήσει κατ' ιδίαν, κάτι που θεωρώ πολύ γενναίο.
Ο Μαρκ είμαι.
Γεια σου. Πέρασε.
Ευχαριστώ.
Κάθισε.
Ευχαριστώ.
ΜΠΙΓΚΛ
Πώς ξεκίνησαν όλα, πώς τον γνώρισες;
Είχα βάλει αγγελία για μια γέννα κουτάβια
και μου έστειλε μήνυμα.
Συστήθηκε ως Ντέιβιντ Κλίφτον.
Είπε πως τα μπιγκλ μου δεν ήταν καλής ποιότητας
κι ότι μπορούσε να με βοηθήσει να βελτιώσω την ποιότητα.
Θεωρώ προσβλητικό ότι πήρε το επίθετό μου.
-Νομίζω πως χρησιμοποιεί πολλά ονόματα. -Ναι.
Ξεκίνησα να συνεργάζομαι μαζί του.
Δεν μου επέτρεπε επικοινωνία με τα άτομα από τα οποία αγόραζα σκυλιά.
Πηγαινοφέρνει σκυλιά από τη Γαλλία.
Συγγνώμη. Από τη Γαλλία;
Είμαι σίγουρη…
Συγγνώμη, μ' αυτό για τη Γαλλία το μυαλό μου πήρε φωτιά.
Αυτή είναι μια λίστα
με όλες τις συναλλαγές μου μαζί του.
Του έστελνα τα χρήματα
μέσω τράπεζας
στον λογαριασμό της Σάντρας Κλίφτον.
237 λίρες για κτηνίατρο.
323 λίρες για κτηνίατρο.
478 λίρες για έναν σκύλο που αγόρασα από εκείνον.
Σάντρα Κλίφτον, 1.000 λίρες.
Σάντρα, 750 λίρες.
Σάντρα, 800 λίρες για ένα μπιγκλ.
Σάντρα Κλίφτον, 2.345 λίρες.
Αλλά με τη Σάντρα έχω επικοινωνήσει μόνο με μηνύματα
ή μέιλ.
Δεν της έχω μιλήσει ποτέ.
Φαίνεται λίγο ύποπτο, ναι.
Και γι' αυτές τις πληρωμές σε κτηνίατρο,
είδες ποτέ αποδείξεις πληρωμής;
Όχι. Ζήτησα αποδείξεις,
αλλά δεν τις έδωσε ποτέ.
Προς το τέλος ζητούσε συνεχώς λεφτά,
αλλά έφτασα σε σημείο που δεν είχα άλλα να δώσω
χωρίς αποδείξεις για το πού πήγαν τα χρήματα.
Τηλεφώνησα μια φίλη μου.
Μου είπε να τον ψάξω στο Google.
Τον γκούγκλαρα και ήταν ο Ρόμπερτ Χέντι-Φρίγκαρντ.
Ήταν εξωπραγματικό.
Πήγα στην αστυνομία.
Σε πήραν στα σοβαρά;
Όχι τόσο σοβαρά όσο θα ήθελα.
Την επόμενη φορά που μίλησα με τον Ρόμπερτ Φρίγκαρντ,
είπε πως η Σάντρα ήταν υψηλόβαθμη αστυνομικός
και θα μάθαινε τι έλεγα στην αστυνομία.
Η Σάντρα, μετά το σχολείο, δούλευε ως καθαρίστρια σε ξενοδοχείο,
μέχρι που αυτός την έπεισε να φύγει.
Δεν ήταν ποτέ αστυνομικός.
Είναι όλα ψέματα.
Ξεκίνησα να καταγράφω τις συνομιλίες μας.
Είπες ψέματα ότι δεν μίλησες στην αστυνομία.
Δεν μίλησα στην αστυνομία.
Τι να πω, τότε.
Στο μητρώο σου λέει
ότι σου μίλησε η αστυνομία.
Δηλαδή, λες
ότι δεν έχεις κάνει καμία καταγγελία για μας;
Όχι.
Πρέπει να πάω έξω.
Γαμώτο μου.
Έχω γύρω στα εφτά χρόνια ν' ακούσω αυτήν τη φωνή.
Μου φέρνει δυσάρεστες αναμνήσεις
και πόνο.
Δεν ξέρω τίποτα για τη Σάντρα, έμαθα μόνο
ότι εξαφανίστηκε
και ότι η οικογένειά της έχει έξι χρόνια να τη δει.
Αδιανόητο να μη θες να δεις τα παιδιά σου.
Πρέπει να γίνεται κάτι απαίσιο…
για να μη γυρίζεις σπίτι.
Η μαμά είναι ακόμη με τον Ρόμπερτ.
Πρέπει να γνωρίσω κάποια άτομα στα οποία το έχει κάνει αυτό.
Θα με βοηθήσει να βρω τι να κάνω τώρα.
Μπορεί εκείνοι να ξέρουν κάτι που θα μας βοηθήσει.
Πόσος καιρός χρειάστηκε
για να δεχτείς αυτό που σου συνέβη;
Ειλικρινά,
πήρε πολύ καιρό.
Μερικές φορές ακόμα με στοιχειώνει.
-Είναι πολύ πειστικός. -Ναι.
Δεν έχει σημασία ποιος είσαι. Θα το κάνει στον οποιονδήποτε.
Αυτό είναι το δύσκολο για μας,
γιατί όσο κι αν ξέρουμε πλέον πως είναι έτσι…
-Πρέπει να το χωνέψετε. -Ακριβώς.
Ξέρουμε τι έγινε τότε,
και μπορούμε μόνο να σκεφτόμαστε ότι εκείνοι το έκαναν σ' εμάς.
Αλλά αυτός τα έκανε όλα.
Πρέπει να βρείτε τρόπο να μην κατηγορείτε τη μαμά σας.
Ναι.
Θα μπορούσα να φύγω, αλλά δεν μπορούσα.
Πιστεύω πως και για εκείνη το ίδιο θα ισχύει.
Ναι.
Σίγουρα δεν θα είναι ελεύθερη.
Εγώ δεν είχα διαβατήριο ούτε δίπλωμα οδήγησης.
Δεν μπορούσα να ανοίξω τραπεζικό λογαριασμό.
Αν είναι στο εξωτερικό…
-Θα της έχει πάρει το διαβατήριο. -…μπορεί να μην έχει διαβατήριο.
Όταν συνειδητοποιείς το γεγονός πως όλα όσα ζούσες ήταν ψέματα…
Θα χρειαστεί να πιαστεί από κάπου.
Μόνο που έχουν πεθάνει και οι δύο γονείς της.
Δεν έχει πολλούς συγγενείς να την επαναφέρουν στην πραγματικότητα
όταν επιστρέψει.
Ναι.
Έχει εσάς, όμως.
Ένας μεγάλος μου φόβος ήταν μην πάθουν κάτι οι γονείς μου
ενώ έλειπα, και δεν θα είχα την ευκαιρία να επανορθώσω…
Ναι.
…γι' αυτά που είχα πει και είχα κάνει.
Είναι δύσκολη η σκέψη
ότι ο παππούς μου πέθανε σφίγγοντας ένα ασημένιο γουρουνάκι
που ήθελε να δώσει στη μαμά μου.
Είπα ότι θα της το δώσω εγώ.
Εκείνος είπε "Όχι" και δεν το άφηνε…
Απ' τις τελευταίες φορές που τον είδα,
πέθανε με την ευχή να δει την κόρη του.
Αν η κατάστασή της είναι έστω και λίγο όπως ήταν η δική μας,
θα είναι πεπεισμένη ότι δεν μπορεί να φύγει.
Μάλλον πρέπει να περιμένουμε.
Ό,τι κι αν κάνω ή πω, θα το εκμεταλλευτεί αυτός.
Νομίζω πως μπορώ μόνο να περιμένω να πάει κάτι στραβά ή…
Να κάνει κάποιο λάθος.
Δεν νομίζω πως είναι τόσο απλό, γιατί τότε θα περιμένετε για πάντα.
Σε αυτήν την κατάσταση υπάρχει κάτι πολύ λάθος.
Μην την εγκαταλείψετε ποτέ.
Θεέ μου.
Μετά τον θάνατο των παππούδων μου,
η μαμά μου θα κληρονομούσε ένα σπίτι αξίας 300.000 λιρών.
Ο σκοπός μου για το ακίνητο
ήταν να το έχουμε σε καταπίστευμα εγώ και η αδερφή μου,
γιατί φοβόμουν ότι θα το πάρει ο Φρίγκαρντ.
Μερικούς μήνες μετά, καθώς φρόντιζα το ακίνητο, με πήγε στο δικαστήριο.
ΣΥΝΔΥΑΣΤΙΚΟ ΔΙΚΑΣΤΙΚΟ ΚΕΝΤΡΟ ΛΙΝΤΣ
Λόγω της παγκόσμιας πανδημίας,
όλες οι ακροάσεις γίνονταν μέσω βιντεοκλήσης.
Ήταν θλιβερό
που, μετά από εφτά χρόνια, μόνο έτσι κατάφερα να τη δω.
Σε όλη τη διαδικασία η μαμά μου πίστευε ειλικρινά
πως θα έκλεβα τα λεφτά.
Αλλά προσπαθούσα να τα προστατεύσω για εκείνη.
Η υπόθεση δεν ήταν ξεκάθαρη.
Ο δικαστής, αν και φάνηκε να είναι με το μέρος μου,
νομικά έπρεπε να το παραδώσει στη μαμά μου.
Τζέικ, ας πούμε ότι ο Φρίγκαρντ έχει εκτίσει την ποινή του
και ίσως η μαμά σου είναι χαρούμενη.
Πιστεύεις ότι είναι πιθανό αυτό;
Ο Ντέιβιντ, στο παρελθόν,
πήρε κάποιον, τον αποξένωσε από όλους γύρω του
και έλεγχε ό,τι έκανε.
Αν ο Ντέιβιντ θέλει απλώς να ζήσει τη ζωή του,
γιατί έκανε ξανά το ίδιο πράγμα;
Δεν ξέρω ποιο είναι το σωστό.
Ξέρω μόνο
πως το να λέμε στον κόσμο τι έχουμε περάσει,
να το μοιραζόμαστε μαζί με αυτά που έπαθαν τα άλλα θύματα,
είναι πολύ σημαντικό,
γιατί ο κόσμος πρέπει να μάθει ποιος είναι αυτός.
Αυτό πρέπει να σταματήσει.
Ο Ρόμπερτ Ντέιβιντ Χέντι-Φρίγκαρντ,
Ντέιβιντ Κλίφτον,
όποιο όνομα κι αν χρησιμοποιεί,
αυτός ο άνθρωπος πρέπει να γίνει γνωστός για το κακό που έχει κάνει.
Όσο χρόνο κι αν πάρει.
Δεν θα τα παρατήσουμε.
Ο ΠΙΤΕΡ ΣΜΙΘ ΣΥΝΕΧΙΖΕΙ ΝΑ ΔΟΥΛΕΥΕΙ ΣΤΗ ΦΑΡΜΑ ΤΟΥ
ΔΕΝ ΣΚΟΠΕΥΕΙ ΝΑ ΣΥΝΤΑΞΙΟΔΟΤΗΘΕΙ
Η ΣΑΡΑ ΣΜΙΘ ΠΛΕΟΝ ΕΙΝΑΙ ΠΑΝΤΡΕΜΕΝΗ
ΚΑΙ ΔΟΥΛΕΥΕΙ ΣΤΗΝ ΟΙΚΟΓΕΝΕΙΑΚΗ ΦΑΡΜΑ
Ο ΤΖΟΝ ΑΤΚΙΝΣΟΝ ΔΙΔΑΣΚΕΙ ΑΓΓΛΙΚΑ ΣΤΟ ΕΞΩΤΕΡΙΚΟ
ΚΑΙ ΕΙΝΑΙ ΤΡΑΓΟΥΔΙΣΤΗΣ ΣΕ ΜΠΑΝΤΑ
Η ΣΟΦΙ ΚΑΙ Ο ΤΖΕΪΚ ΕΛΠΙΖΟΥΝ ΑΚΟΜΗ
ΝΑ ΑΠΟΚΑΤΑΣΤΗΣΟΥΝ ΤΗΝ ΕΠΑΦΗ ΜΕ ΤΗ ΜΗΤΕΡΑ ΤΟΥΣ
ΜΕΡΕΣ ΠΡΙΝ ΠΡΟΒΛΗΘΕΙ Η ΣΕΙΡΑ,
ΗΡΘΕ ΕΝΑ ΜΕΪΛ ΠΟΥ ΙΣΧΥΡΙΖΟΤΑΝ ΠΩΣ ΗΤΑΝ ΑΠΟ ΤΗ ΣΑΝΤΡΑ ΚΛΙΦΤΟΝ.
ΕΛΕΓΕ ΠΩΣ ΠΟΛΛΑ ΑΠΟ ΟΣΑ ΕΙΠΑΝ ΟΙ ΚΛΙΦΤΟΝ ΕΙΝΑΙ ΑΝΑΛΗΘΗ,
Η ΣΑΝΤΡΑ ΔΕΝ ΑΓΝΟΕΙΤΑΙ ΚΑΙ ΤΑ ΠΑΙΔΙΑ ΤΗΣ ΕΧΟΥΝ ΕΠΙΚΟΙΝΩΝΙΑ ΜΑΖΙ ΤΗΣ.
ΕΠΙΣΗΣ ΔΗΛΩΝΕ ΠΩΣ ΠΡΕΠΕΙ ΝΑ ΔΕΧΤΟΥΝ ΟΤΙ ΕΚΕΙΝΗ ΑΓΑΠΑΕΙ ΤΟΝ ΦΡΙΓΚΑΡΝΤ.
Υποτιτλισμός: Σύλβια Τσάτσαρη